open-index/open-wikipedia-markdown huggingface dataset:
Lääkeainekemia

**Lääkeainekemia** () on kemiaan pohjautuva tieteenala, jonka tutkimuskohteena on lääkkeen vaikuttava aine eli lääkeaine. Lääkeainekemia on hyvin poikkitieteellinen tieteenala, jossa kemiaan yhdistyy farmaseuttisia, biologisia ja lääketieteellisiä näkökulmia. Lääkeainekemia sisältää biologisesti aktiivisten yhdisteiden tunnistamisen, valmistamisen (kemiallisen synteesin) ja lääkekehityksen. 
Lääkeainekemiaan katsotaan myös kuuluvan lääkeaineen biologisen aktiivisuuden ja rakenne-aktiivisuussuhteiden, lääkeainemetabolian sekä lääkeaineen kemiallisen pysyvyyden ja reaktiivisuuden tutkimisen. Lääkeainekemiassa orgaaninen kemia yhdistyy biokemiaan, laskennalliseen kemiaan, farmakologiaan, farmakognosiaan, molekyylibiologiaan, molekyylimallinnukseen sekä fysikaaliseen kemiaan. Lääkeainekemia käsitetään farmaseuttisen kemian synonyymiksi tai sen alatieteeksi. 

## Aiheesta muualla

* Helsingin yliopisto: Farmaseuttisen kemian osasto
* Kuopion yliopisto: Farmasian laitos
* Master's Degree Programme for Research Chemists
* Journal of Medicinal Chemistry
Hammarby IF Fotboll

**Hammarby IF Fotboll** on tukholmalaisen Hammarby IF -urheiluseuran miesten jalkapallotoimintaa harjoittava jaosto. Joukkue pelaa Ruotsin korkeimmalla sarjatasolla Allsvenskanissa. Se perustettiin vuonna 1915, kun joukkue yhdistyi *Klara SK:n*, ja vuonna 1918 *Johanneshovs IF:n* kanssa. Joukkue tunnetaan myös lempinimellä *Bajen*. Ensimmäisen Ruotsin mestaruutensa se voitti vuonna 2001. Historiansa aikana Hammarbylle on ollut ominaista ns. jojo-liike sarjatasojen välillä. Anschutz Entertainment Group omistaa 49&nbsp;% joukkueesta. "Bajen" on perinteisesti tunnettu pääkaupungin työväenluokkaisten joukkueena. Joukkueen paikallisvastustajat ovat AIK sekä Djurgårdens IF. Kesällä 2013 joukkue muutti yhdessä Djurgårdenin kanssa uudelle Stockholmsarenalle, johon mahtuu jalkapallo-otteluissa 33&nbsp;000 katsojaa. Kannattajien keskuudessa stadion kuitenkin tunnetaan nimellä Nya Söderstadion. Ennen tätä joukkue pelasi läheisellä Söderstadionilla. Joukkueella on virallinen kannattajaryhmä myös suomessa, Bajen Fans Finland.

Hammarby IF sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 264.

## Ennätyksiä
* eniten Allsvenskan-otteluita: Kenneth "Kenta" Ohlsson, 333
* eniten maaleja: Billy Ohlsson, 128, joista 94 Allsvenskanissa
* yleisöennätys: 35&nbsp;929 katsojaa Lidingönia vastaan Råsundalla 14. syyskuuta 1941

## Joukkue kaudella 2020
### Maalivahdit

*     David Ousted
* 25  Davor Blazevic

### Puolustajat
* 13  Mads Fenger
* 21  Oscar Krusnell
* 2   Simon Sandberg
* 3   Dennis Widgren
* 5   David Fällman
* 28  Jean Carlos De Brito
* 15  Hjalmar Ekdal
* 4   Richard Magyar

### Keskikenttäpelaajat
*  8  Jeppe Andersen
*     Abbe Khalili
* 6   Serge-Junior Martinsson Ngouali
* 22  Muamer Tankovic
* 11  Vladimir Rodic
*     Darijan Bojanic
* 17  Tim Söderström
* 20  Abdul Halik-Hudu
*     Alexander Kacaniklic

### Hyökkääjät
* 7   Imad Khalili
* 23 Aron Johannsson
* 9 Paulinho
*     Gustav Ludwigson
*     Filston Mawana

## Entisiä pelaajia
*  Charlie Davies
*  Sebastián Eguren
*  Joakim Jensen
*  Antti Pohja
*  Rami Shaaban
*  Lennart Skoglund
*  Sören Åkeby
*  Kennedy Bakircioglu

## Entisiä valmentajia

*  Jakob Michelsen (2017)
*  Nanne Bergstrand (2014–2016)
*  Gregg Berhalter (2012–2016)
*  Tony Gustavsson (2006–2009)
*  Anders Linderoth (2002–2006)
*  Sören Cratz (1999–2001)
*  Hans Backe (1987–1988)

## Lähteet

## Aiheesta muualla

* Virallinen sivu
* Bajen Fans, virallinen kannattajien sivu
* Söderstadion, kannattajien sivu
* Ultra Boys , kannattajien sivu
Tedino

**Tedino** (; ) on maaseututaajama Karjalan tasavallan Louhen piirin Malinavaaran kunnassa Venäjällä. Se sijaitsee Djadinojärven rannalla 28 kilometriä Malinavaarasta luoteeseen. Taajamassa on 300 asukasta (vuonna 2010).

Tedino on yksi Tšuupan kaivoshallinnon yhteyteen 1930-luvulla syntyneistä työläisasutuksista. Sen lähistöllä hyödynnettiin kiille- ja kvartsiesiintymiä. Taajama kuului aluksi Mustajoen kyläneuvostoon ja muodosti myöhemmin oman kylähallintoalueensa.  Entinen kylähallintoalue rajoittui lännessä ja pohjoisessa Murmanskin alueeseen, idässä Vienanmeren Kantalahteen sekä etelässä Tšuupan ja Tškalovskin asutushallintoalueisiin. Vuonna 1987 alueella oli noin 1&nbsp;200 asukasta. Taajamassa oli noin 600 asukasta vuonna 1996.

Nykyään kaivostoiminta on loppunut, mutta sen jätteistä tuotetaan yhä kiillettä. Lähistöllä sijaitsee hiekka- ja soralouhos. Taajaman ohi kulkee Pietarin ja Murmanskin välinen valtatie M18 sekä Muurmannin rata, jolla on Napapiirin rautatieasema. Palveluihin kuuluvat kulttuuritalo, lääkintäasema, posti ja kauppa. Murmanskin valtatien tienhaarassa toimii kahvila.

## Lähteet
* 

### Viitteet
Fokker F.VII

**Fokker F.VII**, kolmimoottorisen muunnoksen mukaisesti **Fokker Trimotor**, oli Anthony Fokkerin suunnittelema ja Fokker-lentokoneyhtiön rakentama 1920-luvulta peräisin oleva matkustajalentokone. Prototyyppi lensi ensilentonsa 11. huhtikuuta 1924, ja se oli varustettu 360&nbsp;hv:n Rolls-Royce Eagle -moottorilla. Kone oli teräsputkirunkoinen, puusiipinen ylätaso, ja perustui edeltäjiensä F.II - F.VI -malleihin.

1925 esiteltiin F.VIIa, jossa siiven muotoilua ja laskutelineen rakennetta oli parannettu ja voimalaitteena oli 480-hevosvoimainen Bristol Jupiter. F.VIIa-mallia valmistettiin yhteensä 42 kappaletta.

F.VII:stä kehitettiin myös 3-moottoriset muunnokset F.VIIa/3M ja F.VIIb/3M, joita usea lisenssivalmistaja valmisti yhteensä 114 kappaletta. Tämä kolmimoottorinen malli oli tunnetuin aikansa Fokker-koneista, ja sitä kutsuttiin yleisesti *Fokker Trimotoriksi*. Malli hallitsi Euroopan markkinoita, kunnes Saksan ja Yhdysvaltojen kokometalliset matkustajakoneet tulivat markkinoille 1930-luvun puolivälissä. Vastaavia koneita olivat esimerkiksi Boeing 247, Douglas DC-2 ja Yhdysvaltojen armeijan Atlantic C-2. Charles Kingsford Smith lensi Fokker F.VIIb-3M-koneella ensimmäisenä Tyynenmeren yli.

Fokker F.VII -konetta käytettiin sotilastoimissa Espanjassa, Hollannissa, Jugoslaviassa, Puolassa, Tšekkoslovakiassa, Suomessa ja Yhdysvalloissa.

## Ford Trimotor
Yhdysvaltoihin Fokker ei saanut myydä konetta suoraan, vaan autoyhtiö Ford rakensi Fokker Trimotoria lisenssillä *Ford Trimotor* -nimisenä.

## Käyttö Suomessa

Tanskan Punaisen Ristin keräämillä varoilla hankittiin vuonna 1941 Suomen ilmavoimille yksi yksimoottorinen Fokker F.VIIa -kone tunnukseltaan OY-DEV, valmistusnumeroltaan 4990. Kone lennettiin Suomeen 28. lokakuuta 1941. Kone sai tunnuksen FE-2, ja se oli käytössä Lentolaivue 16:lla ja 6:lla muun muassa ambulanssikoneena. Kone luovutettiin Lentovarikolle 21. kesäkuuta 1943 huonon kunnon takia ja poistettiin luetteloista 9. elokuuta 1943. FE-2:n kokonaislentoajaksi tuli 4&nbsp;510 tuntia, josta ilmavoimissa 102 tuntia.

Puolan valtion lentokoneyhtiön LOT:in liikennekone SP-AOE, Fokker F.VIIb-3m, meni nokan kautta ympäri Malmin lentoasemalla ilman pahempia henkilövahinkoja 12. tammikuuta 1938, ja se oli Malmin ensimmäinen lento-onnettomuus.

## Tekniset tiedot (Fokker F.VIIa FE-2)

## Lähteet
*  
* Jukka Raunio, SP-AOE 12.1.1938, Suomen Ilmailuhistoriallinen Lehti 1/1996, .
### Viitteet

## Aiheesta muualla

*Fokker F.VIIa 
*Fokker F.VIIb-3m
George Tupou II

**George Tupou II** (18. kesäkuuta 1874, Neiafu – 5. huhtikuuta 1918, Nukuʻalofa) oli Tongan kuningas vuodesta 1893 kuolemaansa saakka. Hänen kruunajaisensa olivat Nukuʻalofassa 17. maaliskuuta 1893. Tupoun edeltäjä oli hänen isoisänsä George Tupou I. 

Tongasta tuli Ison-Britannian protektoraatti George Tupou II:n hallituskaudella.

## Lähteet

## Aiheesta muualla
Tškalovski

**Tškalovski** () on taajama Karjalan tasavallan Louhen piirin Plotinan kunnassa Venäjällä. Se sijaitsee Vienanmeren Tšuupanlahden rannalla 13 kilometriä Plotinan taajamasta pohjoiseen. Taajamassa on 95 asukasta (vuonna 2012).

Paikkakunta on perustettu vuonna 1929 pegmatiitti-, kiille- ja rakennuskivikaivosten asutukseksi. Aluksi sen nimenä oli *Samoilovitši*. Vuonna 1939 taajama nimettiin lentäjäsankari Valeri Tškalovin mukaan. Vuosina 1969–1991 Tškalovskilla oli kaupunkimaisen taajaman status. Vuonna 1970 siellä oli 485, vuonna 1979 397 ja vuonna 1989 301 asukasta.

Tškalovskin kautta kulkee Tšuupan ja Plotinan välinen maantie. Sieltä on linja-autoyhteys molempiin taajamiin. Tšuupanlahden rannalla on laivalaituri.

Seudun kaivostoiminta on lakannut lähes kokonaan. Tškalovskin lähistöllä louhitaan rakennuskiveä. Palveluihin kuuluu lääkintäasema, kulttuuritalo ja kauppa. Taajamassa toimii sukelluskeskus Nereis hotelleineen.

## Lähteet
* 

### Viitteet
Nuijamaan raja-asema

**Nuijamaan raja-asema** eli **Nuijamaa–Brusnitšnoje** () on kansainvälinen, ympäri vuorokauden auki oleva rajanylityspaikka Suomen kaakkoisrajalla Nuijamaan entisessä kunnassa, joka nykyisin kuuluu Lappeenrantaan. Raja-asema avattiin Suomen ja Neuvostoliiton välille 1975. Brusnitšnoje on Nuijamaan kansainvälisen rajanylityspaikan venäläisen vastapuolen nimi ().

Matkustajamäärältään Nuijamaan rajanylityspaikka oli vuonna 2012 Suomen itärajan toiseksi vilkkain ylityspaikka Vaalimaan raja-aseman jälkeen. Nuijamaan rajanylityspaikalla tehtiin vuonna 2012 yhteensä 3&nbsp;381&nbsp;843 matkustajien rajatarkastusta.

Raja-asema sijaitsee Lappeenrannan ja Viipurin välissä Saimaan kanavan rannalla.

Nuijamaan rajanylityspaikka suljettiin 24.11.2023 klo 00.00 alkaen valtioneuvoston päätöksellä. Kansainvälisen suojelun hakeminen keskitettiin Raja-Joosepin rajanylityspaikalle. Päätös on voimassa 23.12.2023 asti. Rajanylityspaikkojen alueille ja niiden sivustoille oli rakennettu esteaitaa. Rajojen valvontaa tehostettiin Kaakkois-Suomen rajavartioston valvomalla rajaosuudella jalka- ja ajoneuvopartioinnilla, teknisellä valvonnalla, sekä miehitetyllä ja miehittämättömällä lentotoiminnalla.

## Lähteet

## Aiheesta muualla

*Nuijamaan rajanylityspaikka  (rajaliikenne.fi)
*Toimintaohje Nuijamaan rajanylityspaikalla  (rajaliikenne.fi)
*Jonotustilanne Suomen kaakkoisrajalla  (rajaliikenne.fi)
*eKarjala : Nuijamaan vanha kartta
Aku Ankka -klassikot

**Aku Ankka -klassikot** on viisiosainen albumisarja 1970-luvun alusta. Albumeita alettiin tehdä Italiassa vastauksena suositulle ranskalais-belgialaiselle albumisarjakuvalle kuten Asterixille ja Tintille. Kolmeriviset tarinat muutettiin nelirivisiksi, mikä näkyy usein sivujen rakenteessa. Oikea lukujärjestys on paikoin täytynyt ilmaista nuolilla.

Alkuperäisiä albumeita ilmestyi seitsemän, mutta suomeksi niitä julkaistiin vain viisi kappaletta. Suomentamatta jäivät mukaelmat Danten Jumalaisesta näytelmästä (Mikin Inferno), ja Goethen Faustista. 

Sarjan kaikkiin albumeihin maalasi kansikuvat Giovan Battista Carpi.

## Sarjassa ilmestyneet

# **Aku Ankka ja kolme muskettisoturia** (Alexandre Dumas: Kolme muskettisoturia) Käsikirjoitus Guido Martina, piirrokset Pier Lorenzo de Vita. 2. *Kaksi vuotta myöhemmin*, piirrokset Luciano Bottaro. 1972.
# **Aku Ankka ja Monte Criston kreivi** 1. (Alexandre Dumas: Monte Criston kreivi) Käsikirjoitus Guido Martina, piirrokset Luciano Bottaro 2. (Washington Irving: Rip van Winkle) piirrokset Paul Murry. 1973.
# **Aku Ankka, surullisen hahmon ritari** (Cervantes: Don Quijote) Käsikirjoitus Guido Martina, piirrokset Pier Lorenzo de Vita. 1973.
# **Aku Ankka maurien maassa, Tarasconin Tartarin - Sevillan parturi** 1. (Alphonse Daudet: Tarasconin Tartarin) Käsikirjoitus Guido Martina, piirrokset Luciano Bottaro 2. Pierre Beaumarchais: Sevillan parturi) Käsikirjoitus Gian Giacomo Dalmasso, piirrokset Pier Lorenzo de Vita. 1974.
# **Aku Ankka ja Apulian kuningas** (Andrea de Barberini: Guerin Meschino) Käsikirjoitus Guido Martina, piirrokset Pier Lorenzo de Vita. 1975

## Aiheesta muualla

*Inducks-tietokannassa
* Kansikuvat
Mayte Martínez

**María Teresa ”Mayte” Martínez Jiménez** (s. 17. toukokuuta 1976 Valladolid) on espanjalainen 800 metrin juoksija.

Martínezin suurimmat saavutukset ovat MM-pronssi ja EM-hopea sekä sisä- että ulkoradoilta. Ulkoratojen EM-hopeaa hän sai Münchenissä 2002 ja sisäratojen EM-hopeaa Madridissa 2005. Sisäratojen MM-pronssia hän sai Birminghamissa 2003 ja ulkoratojen MM-pronssia Osakassa 2007.

Espanjan mestaruuden Martínez voitti ulkoradoilla 400 metrin juoksussa vuonna 2010 ja 800 metrin juoksussa vuosina 2000–2002, 2004–2007 ja 2009 sekä sisäradoilla 800 metrillä vuosina 2001–2008. Espanjan ennätystä hän paransi ulkoradoilla kerran 1 000 metrin juoksussa ja sisäradoilla viidesti 800 metrin juoksussa ja kerran 1 000 metrin juoksussa.

## Saavutuksia
* 2001 maailmanmestaruuskilpailut: 7. sija
* 2002 EM-hallikisat: 4. sija
* 2002 EM-kisat: hopeaa
* 2003 hallimaailmanmestaruuskilpailut: pronssia
* 2005 EM-hallikisat: hopeaa
* 2005 maailmanmestaruuskilpailut: 5. sija
* 2006 EM-kisat: 7. sija
* 2007 EM-hallikisat: 5. sija (1 500 m)
* 2007 maailmanmestaruuskilpailut: pronssia
* 2008 hallimaailmanmestaruuskilpailut: 4. sija
* 2009 maailmanmestaruuskilpailut: 7. sija
* 2010 EM-kisat: 7. sija

## Lähteet
*
*
Enkijärvi

**Enkijärvi** eli **Jenkijärvi** (; ) on maaseututaajama Karjalan tasavallan Louhen piirin Ambarnyin kunnassa. Se sijaitsee samannimisen järven rannalla 15 kilometriä Ambarnyista kaakkoon. Taajamassa on 537 asukasta (vuonna 2013).

## Historia
Paikkakunta on syntynyt Muurmannin rataa rakennettaessa vuonna 1916. 1920- ja 1930-luvuilla se kuului etupäässä karjalaisten ja venäläisten asuttamaan Pilsjärven kyläneuvostoon. 1950-luvulla Enkijärvi lähikylineen ja asutuksineen muodosti kyläneuvoston ja myöhemmin kylähallintoalueen, jossa vuonna 1987 oli noin tuhat asukasta. Nykyään Pilsjärvi, Ylä- ja Ala-Kuusamojärvi (*Verhneje* ja *Nižneje Kumozero*), Jolomonen (*Jelmanga*), Kakara (*Gagarskaja*), Sarviniemi (*Buldyrskaja*), Venkijärvi (*Vangozero*) ja kaikki muut lähiseudun entiset karjalaiskylät ja metsätyöläisasutukset ovat autioina.

## Liikenne, talous ja palvelut
Taajaman kautta kulkee Pietarin ja Murmanskin välinen rautatie sekä M18-valtatieltä Kriitinään haarautuva tie. Rautatieasemalla pysähtyvät Vienan Kemin ja Louhen välillä liikennöivät paikallisjunat. Asemalta on linja-autoyhteys Kalkalahteen muutaman kerran viikossa.

Enkijärvellä toimii metsänhoitoalueen konttori. Lähistöllä on amfiboliittilouhos. Palveluihin kuuluvat lastentarha, keskikoulu, kulttuuritalo, kirjasto, lääkintäasema, posti ja neljä kauppaa. Taajamassa on tsasouna.

## Kyläkuva, nähtävyydet ja matkailu
Säännölliseen asemakaavaan rakennettu Enkijärven taajama koostuu matalista asuintaloista. Pohjoisosassa on vesijohto ja keskuslämmitys. Keskustan seitsemän asuintaloa ja koulu on yhdistetty viemäriverkkoon, jolla ei ole toimivaa puhdistuslaitosta.

Lähistöllä on kivikautisia asuinpaikkoja. Historiallisiin kohteisiin kuuluu toisen maailmansodan aikana menehtyneen lentäjän hauta. Taajamassa on pieni retkeilymaja, joka tarjoaa palvelujaan kalastajille ja metsästäjille.

## Lähteet
* 

### Viitteet
Tomu Sione

**Tomu Sione** (17. marraskuuta 1941 – 2016) oli tuvalulainen poliitikko. Hän toimi maansa neljäntenä kenraalikuvernöörinä vuosina 1993–1994. Hänen edeltäjänsä oli Toaripi Lauti ja seuraajansa Tulaga Manuella. Vuonna 1994 Sione palasi parlamenttiin, jossa hän toimi puhemiehenä. 

## Lähteet
Jousia

**Jousia** on suomalainen miehen etunimi.

Jousia muodostettiin jousi-sanasta, jäljitellen keskiaikaisia ia-loppuisia nimiä (esimerkiksi *Kaipia*, *Nousia*). Jousi (joutsi) on ollut tavallinen jälkiosa vanhoissa, erityisesti hämäläisalueilla käytetyissä nimissä.

Nimi on ollut almanakassa vuodesta 1929 lähtien ja pysynyt suhteellisen harvinaisena.

Vuoden 2019 loppuun mennessä Digi- ja väestötietoviraston tietojen mukaan Jousia-nimen on saanut 169 miestä ja alle 15 naista.

## Lähteet
* 
* 

### Viitteet
Helsingborgs IF

**Helsingborgs Idrottsförening** on jalkapalloseura Helsingborgista, Ruotsista. Se pelaa kaudella 2022 maan korkeimmalla sarjatasolla Allsvenskanissa. 

Helsingborg on perinteinen jalkapalloseura. Se on perustettu vuonna 1907, ja se oli Allsvenskanissa mukana jo sarjan perustamisvuonna 1924. Joukkue on historiansa aikana pelannut Allsvenskanissa 54 kautta. Viimeksi se nousi ylimmälle sarjatasolle vuonna 1993. Ruotsin mestaruuksia se on historiansa aikana voittanut seitsemän ja cup-mestaruuksia viisi ja on voittanut Ruotsin supercupin kerran.

## Saavutuksia
* Allsvenskanin mestaruus 1928–29, 1929–30, 1932–33, 1933–34, 1940–41, 1999, 2011
* Ruotsin Cupin voitto 1941, 1998, 2006, 2010, 2011
* Ruotsin supercup 2011
* Superettan: 2018

## Seuraennätyksiä
*Eniten Allsvenskan-otteluita: Kalle Svensson, 349 (1944–1962)
*Enitien Allsvenskan-maaleja: Knut Kroon, 141 (1925–1942)
*Yleisöennätys: 26&nbsp;154 Malmötä vastaan vuonna 1954

## Entisiä päävalmentajia

*  Åge Hareide
*  Conny Karlsson
*  Jörgen Lennartsson
*  Per-Ola Ljung

## Lähteet

## Aiheesta muualla

* Virallinen sivu
* Kärnan, virallinen kannattajien sivu
* HIF E-zine, kannattajien sivu
Taolaiset jumalat

**Taolaisilla jumalilla** on taolaisessa uskonnossa keisarillisen Kiinan järjestelmästä periytynyt hierarkia. Jumalten hierarkian huipulla on Jadekeisari. Hänet nähdään kolminaisuutena: alkujen alun taivaallinen viisas, Daon ylläpitävä ja suojeleva henki, sekä Taivaallinen viisas Jadeaamunkoitto, joka edustaa tulevaisuuden ja Tien elementtejä. Tämän alkujen alun lisäksi kolminaisuuteen käsitetään joskus myös filosofi Laozi ja Keltainen keisari. Jadekeisari ei ole kaikkivaltias jumala, vaikka hänen vastuullaan onkin kaikki olemassaoleva, niin aineellinen kuin henkinenkin. Aina hän ei kuitenkaan saa tahtoaan läpi, vaan joutuu turvautumaan apuvoimiinsa. Jadekeisarin taivaan hovissa on myös kokonainen byrokratia lukuisine ministeriöineen, kuten ukkosen ja tuulen, sodan, varallisuuden ja kirjallisuuden ministeriöt. Ministeriöiden alapuolella on se hierarkia, joka vallitsee maan päällä ja vesissä. Niitä hallitsevat Itäisen huipun suuri keisari sekä lohikäärmekuninkaat. Suuren keisarin alla on vielä joukko paikallisia jumaluuksia, jotka ovat yleensä todellisia historiallisia hahmoja. Yksi suosituimmista jumaluuksista on sotajumala Guandi, oikeassa elämässään Guanyu, 200-luvulla elänyt sotilas, joka julistettiin jumalaksi 1594.

Kuoleman jälkeisessä maailmassa on kymmenen helvetin kuningasta. Lisäksi taolaisuudessa on kolme onnellisuuden jumalaa, joiden hahmot esiintyvät useimmissa kiinalaisissa kodeissa, ravintoloissa, työpaikoilla ja lomapaikoissa. Heidän palvontansa uskotaan tuovan onnea.

Varhaisessa taolaisuudessa vuoden 100 jaa. tienoilla Laozia palvottiin kosmisena jumaluutena, ja sata vuotta myöhemmin häntä pidettiin jo ensimmäisenä ihmisenä, joka antoi Maapallolle fyysisen elämän.

Varsinaisesti taolaisissa jumalissa on kyse alkuperäisen idean tulkinnasta eikä itse Tien perusajatuksena ole jumaluskonto vaan maailmanselitys. Jumaluuden itselleen ottaneet keisarit ovat käyttäneet mieluummin hallintoon ja yhteiskuntaan keskittyvää kungfutsea kuin taoa, koska kansaa on ollut vaikea saada kansaa ymmärtämään tietä menettelytapana, jolla sitä voi hallita ja jolla voi jakaa ihmisten teot hyviin ja pahoihin.  

## Lähteet
* 

### Viitteet
Makrofagi

**Makrofagit** (kr. *makrofagos*, ’suursyömäri’) ovat elimistön syöjäsoluja, jotka syövät vieraiksi tunnistettuja mikrobeja ja vierasaineita. Lisäksi ne siivoavat pois ikääntyneitä ja kuolleita soluja sekä kudosjätteitä.

Makrofageja päivystää erityisen runsaasti maksassa, pernassa sekä keuhkoissa ja suolistossa. Monosyytit erilaistuvat eri kudoksissa erilaisiksi kudosmakrofageiksi:

*maksassa Kupfferin soluiksi
*luussa osteoklasteiksi
*keskushermostossa mikrogliasoluiksi
*keuhkorakkuloissa makrofageiksi.

## Bakteerien ja virusten tuhoaminen kudoksissa

Kun ihoon on tullut haava, lähellä päivystävät makrofagit tunnistavat pinnallaan olevien reseptorien avulla kehoon päässeen bakteerin pinnassa olevat vieraat molekyylit ja viruksen kaksinkertaisen RNA:n. Yhdellä makrofagilla on vain tietyntyyppisiä reseptoreita. Tehtyään tunnistuksen makrofagit alkavat erittää kemokiinejä, hälytysmolekyylejä. Hiussuonten seinämien solujen välistä tihkuu suonesta kudokseen mikrobeille vahingollisia interferoneja ja komplementtiproteiineja. Käynnistyy tulehdus, ja hiussuonten monosyytit aktivoituvat. Monosyytit jäävät solukalvojensa proteiineista kiinni hiussuonten seinämissä aktivoituneihin selektiinimolekyyleihin. Monosyyttien liike suonissa hidastuu, kunnes ne pysähtyvät. Ne ryömivät ulos hiussuonesta endoteelisolujen välistä, muuttuvat makrofageiksi ja liikkuvat haavan suuntaan. Makrofagit tunnistavat bakteerit ja kietovat solukalvoaan bakteerien ympärille. Makrofagin sisään joutuneesta rakkulasta tulee fagosomi. Nämä fagosomit sisältöineen kulkeutuvat lysosomien kylkeen ja sulautuvat niihin. Bakteerit hajoavat entsyymien käsittelyssä, niiden jäännökset poistuvat, ja hiussuonten seinämä palautuu ennalleen.

## Muita toimintoja
Makrofagien erittämät vesiliukoiset sytokiinit osallistuvat kehon puolustustaistelussa solujen väliseen tiedotukseen ja toimintojen ajalliseen koordinointiin.

Makrofagit myös siivoavat pois ikääntyneitä soluja, ohjelmoidun solukuoleman jäljiltä kuolleita soluja sekä kudosjätteitä. Poistettavien solujen pintarakenne on muuttunut niin, että makrofagit pystyvät ne tunnistamaan. Makrofagit hajottavat vanhoja punasoluja maksassa ja pernassa yli sata miljardia päivässä, jolloin punasolujen hemoglobiinin rauta saadaan uuteen käyttöön.

## Lähteet

## Aiheesta muualla
Georgi Špagin

**Georgi Semjonovitš Špagin** (; 29. huhtikuuta 1897 Kljušnikovo, Venäjä — 6. helmikuuta 1952 Moskova, Neuvostoliitto) oli venäläinen asesuunnittelija, joka suunnitteli muun muassa PPŠ-41-konepistoolin.

Špagin tuli vuonna 1920 Kovrovin asepajalle, jossa hänen lahjakkuutensa huomattiin, ja 1922 hän ryhtyi työskentelemään Vasili Degtjarjovin apulaisena ja työtoverina. Hän osallistui suurikaliiperisen DK-konekiväärin ja myöhemmin siitä kehitetyn DŠK-38-aseen suunnitteluun.

Špagin on haudattu Moskovan Kremlin muuriin.

## Aiheesta muualla
*Georgi Špagin
Kosto

**Kosto** on teko, jossa itseen kohdistuneeseen vääryyteen tai pahantekoon vastataan tekijään kohdistuvalla vastavuoroisella vahingonteolla. Näin uhrin ja tekijän osat vaihtuvat. Koston vastakohtana nähdään usein anteeksianto.

Koston tavoitteena voi olla esimerkiksi vääryyden korjaaminen, uhatun itsetunnon, omakuvan tai maineen palauttaminen, valta-asemien tasaaminen, tulevien pahantekojen ehkäiseminen, tai opetuksen antaminen pahantekijälle.

Kostoa pidetään usein vahingollisena ja antisosiaalisena tekona. Kosto voi aiheuttaa tekijässään syyllisyyden tunteita tai pahan olon, tai epäilyksen omaa hyvyyttä tai moraalisuutta kohtaan, tai se voi osoittautua hyödyttömäksi ihmissuhteen korjaamisessa. Joskus kostolla nähdään hyödyllisiä seurauksia, kuten provokaation aiheuttamien kielteisten tunteiden korjaaminen, empatian saaminen vastapuolelta ihmissuhteessa, tai opetuksen antaminen tai katumuksen tunteen synnyttäminen pahantekijässä.

Useimpien ihmisten mielestä kostaminen on moraalisesti väärin sekä kypsymätön ja lapsellinen tapa vastata vääryyteen. Toisaalta monet näkevät heikkoina ja tehottomina sellaiset ihmiset, jotka eivät vastaa kaltoinkohteluunsa kostolla.

## Lähteet

## Aiheesta muualla
Modeemi (yhdistys)

**Modeemi ry** on Tampereen teknillisen yliopiston piirissä toimiva ATK-alan harrastajien yhdistys, joka perustettiin vuonna 1977. Sen tavoitteena on kasvattaa erilaisten, lähinnä Unix-pohjaisten laitteistojen tietoisuutta korkeakouluopiskelijoiden keskuudessa tarjoamalla jäsenistölleen monipuolisesti laitteistoa käytettäväksi. Yhdistys on myös julkaissut useita ATK-alan kirjoja, esimerkiksi Järvinen, Hannu-Matti : *Unix-ylläpitäjän opas*, Modeemi 1989 ja Vuorimaa, Petri: *Mikroprosessorit*, Modeemi 1989.

Yhdistys rahoittaa toimintaansa jäsenmaksujen lisäksi juoma- ja makeismyynnillä sekä kirjoja myymällä. Jäsenistöä on keskimäärin 150&ndash;200.

Yhdistyksen toiminnan aktiivisuus on vuosien kuluessa vaihdellut useamman sadan aktiivijäsenen yhdistyksestä vähäisempään.

## Lähteet

## Aiheesta muualla
*Yhdistyksen kotisivut
Ilari

**Ilari** on miehen etunimi.

Ilari on karjalainen muunnos nimestä *Ilarion*, joka puolestaan on muunnos latinan *Hilariuksesta*, joka tarkoittaa hyväntuulista tai reipasta. 

Nimi tunnetaan jo keskiajalta lähtien, ja almanakassa Ilari on ollut vuodesta 1950. Digi- ja väestötietoviraston tietojen mukaan Ilari-nimen on Suomessa saanut vuoden 2019 loppuun mennessä 14&nbsp;743 miestä ja muutama nainen.

## Tunnettuja Ilareita
*Ilari Aalto, arkeologi ja tietokirjailija
*Ilari Ainiala, säveltäjä ja sanoittaja, Popedan perustajajäsen
*Ilari Autio (Kilari Audio), hip hop-tuottaja, 
*Ilari Edelmann, säveltäjä ja pianisti
*Ilari Filppula, jääkiekkoilija
*Ilari Hämäläinen, basisti ja laulaja
*Ilari Jauro, pikajuoksija
*Ilari Johansson, näyttelijä ja koomikko
*Ilari Kaila, säveltäjä
*Ilari Kinnunen, muusikko
*Ilari Kuittinen, pelitalo Housemarquen toimitusjohtaja
*Ilari Lehtinen, huilisti
*Ilari Maasilta, fysiikan professori
*Ilari Manninen, aitajuoksija
*Ilari Melart, jääkiekkoilija
*Ilari Metsola, jääkiekkoilija
*Ilari Mettälä, jalkapalloilija
*Ilari Moisala, jääpalloilija
*Ilari Nummi, elokuva- ja teatteriohjaaja
*Ilari Näckel, jääkiekkomaalivahti
*Ilari Paatso, näyttelijä
*Ilari Peltola (Claude), rocklaulaja ja sanoittaja
*Ilari Piipponen, keskimatkojen juoksija
*Ilari Porkka, pikajuoksija
*Ilari Rantakari, suurlähettiläs
*Ilari Rantasalo, lääkäri ja professori
*Ilari Ruuth, jalkapalloilija
*Ilari Ryyppö, pikajuoksija
*Ilari Sahamies, pokeriammattilainen
*Ilari Seppälä, koripalloilija
*Ilari Siutla, pesäpalloilija
*Ilari Sivonen, lentopalloilija
*Ilari Talvitie, salibandynpelaaja
*Ilari Tyrni, kansantaloustieteen professori
*Ilari Äijälä, jalkapalloilija

## Kuvitteellisia Ilareja

* Ilari Larsson, tv-sarjassa *[[Uusi päivä]]*
* Ilari Pesonen, tv-sarjassa *[[Salatut elämät]]*
* Ilari "Ilu" Vaara, elokuvasarjassa *[[Ihmeperhe (elokuvasarja)|Ihmeperhe]]*

## Katso myös
*Pyhä Hilarius (paavi)
*Hilarius Poitierslainen

## Lähteet
* 

### Viitteet
Ankkurilapsi

**Ankkurilapseksi** kutsutaan Suomessa alaikäistä turvapaikanhakijaa, joka toimii kuin kohdemaahan heitetty ankkuri ja jonka avulla muukin perhe saadaan maahan. Alaikäisen lapsen kohdalla turvapaikanhakuprosessi toimii toisin kuin täysi-ikäisen kohdalla. Oleskelulupa myönnetään helpommin, eikä alaikäistä palauteta kotimaahansa, ellei tiedossa ole vanhempia tai muuta huoltajaa.

Yhdysvalloissa ankkurilapseksi () kutsutaan lasta, joka on syntynyt laittomille maahanmuuttajille. Maassa syntynyt lapsi saa Yhdysvalloissa automaattisesti kansalaisoikeudet Yhdysvaltain perustuslain 14. lisäyksen  nojalla. Tällä tavalla lapsi ankkuroi vanhempansa perheiden yhdistämisen kautta maahan. Amerikkalaisessa mediassa tällaista lasta kutsutaan myös *jackpot babyksi*.

## Suomen ulkomaalaislaki ja ankkurilasten perheenyhdistäminen
Suomessa käsitettä ankkurilapsi käytetään lapsista, jotka lähetetään maahan etukäteen mahdollisesti väärennettyjen henkilöllisyyspapereiden turvin tai ilman papereita ja jotka saavat oleskeluluvan Suomesta. Tämän jälkeen muu perhe pääsee maahan perheiden yhdistämisen avulla. Henkilöä, jonka perheenjäsenet kutsutaan maahan, kutsutaan perheenkokoajaksi. 

Suomen ulkomaalaislain 36 §:n toisessa momentissa säädetään maahantulosäännösten kiertämisen vaikutuksesta perheenyhdistämiseen. Lainkohdan mukaan oleskelulupa voidaan jättää myöntämättä, jos on perusteltua aihetta epäillä ulkomaalaisen tarkoituksena olevan maahantuloa tai maassa oleskelua koskevien säännösten kiertäminen. Maahanmuuttovirasto on soveltanut pykälää perheenyhdistämistä koskevissa ratkaisuissaan, ja päätökset ovat jääneet voimaan myös korkeimmassa hallinto-oikeudessa.

## Katso myös
* Maahanmuutto
* Maassamuutto
* Matkalaukkulapsi
* Muuttoliike
* Pakolainen
* Siirtolaisuus

## Lähteet
Juojärven reitti

**Juojärven reitti** on Vuoksen vesistöön kuuluva Heinäveden reitin alkupäähän Varisveteen laskeva Kallaveden reitin itäinen haara. Reitti sijaitsee pääosin Heinäveden, Kaavin, Outokummun ja Tuusniemen sekä vähäisessä määrin myös Juuan ja Liperin alueilla. Siihen kuuluvat Varistaipaleen ja Taivallahden kanavat sekä suurina järvinä Juojärvi, Rikkavesi ja Kaavinjärvi. Se purkaa vetensä Palokissa sijaitsevan Pohjois-Karjalan Sähkö Oy:n omistaman vesivoimalaitoksen kautta Kallaveden tasolle pudotuskorkeuden ollessa 19,7 metriä.

Juojärven reittiä on käytetty ainakin 1700-luvulta teollisen toiminnan kuljetusväylänä. Puunuitto ja myöhemmin myös malmin kuljetus ovat olleet tärkeässä osassa vesitien hyödyntämisessä. Palokissa, reitin päätepisteessä, on ollut vesivoimaan perustuvaa puun sahaustoimintaa ainakin 1700-luvulta, ja sinne on pystytty keräämään vesireittejä hyödyntäen puuraaka-ainetta laajalta alueelta. Kanavointien valmistuttua 1900-luvun alussa, myös kuljetukset laajemmalle alueelle, aina ulkomaille asti Saimaan kanavan kautta, tulivat mahdollisiksi.

Reitti on myös suosittu venematkailun kohde, koska Valamon luostari sijaitsee Juojärven eteläisellä rannalla, ja lisäksi  Varistaipaleen kanava suurine korkeuseroineen ja moniosaisine sulkuineen houkuttaa turisteja alueelle. Täyssinän rauhan rajamerkkejä on Ohtaansalmessa ja Kaavinjärven pohjoispäässä.  

Reittiin kuuluva Vaikkojoki sijaitsee Kaavilla ja Juuassa. Se on tunnettu melontareitti ja kalastusmatkailukohde. 

## Aiheesta muualla
* Pohjois-Savon ulkoilureitit
Hiipinä

**Hiipinä** on:
*Hiipinä (), kaupunki Murmanskin alueella Venäjällä
*Hiipinä (), vanha Hiipinän kylä ja asema Apatityssä () Murmanskin alueella Venäjällä
*Hiipinätunturit, tunturialue Murmanskin alueella Venäjällä.
Isohaara

**Isohaara** on CMX-yhtyeen yhdeksäs studioalbumi. Se ilmestyi 2. elokuuta 2002. Levyä äänittäessään yhtye vietti studiossa lähes puoli vuotta. Albumilta julkaistiin singleinä neljä kappaletta: ”Pohjoista leveyttä”, ”Minun sydämeni on särkynyt”, ”Minne paha haudattiin” ja ”Silmien takana”. Laulaja A. W. Yrjänän mukaan albumin keskeinen teema on ”ympäröivän ja sisäisen maailman hajoaminen masennuksen ja hölynpölyn kaaokseen”. 

Kaikki kappaleet on säveltänyt CMX ja sanoittanut A. W. Yrjänä. Kappaleella ”Isohaara” on mukana myös Suutarilan ala-asteen 4C-luokka.

## Kappaleet

## Tekijät
### CMX
* A. W. Yrjänä – basso, laulu, huuliharppu, intialainen harmoni
* Janne Halmkrona – kitarat, kosketinsoittimet
* Timo Rasio – kitarat
* Tuomas Peippo – rummut, lyömäsoittimet

### Muut
* Rauli Eskolin – piano
* Gabi Hakanen – tuottaja
* Suutarilan ala-asteen 4C-musiikkiluokka – laulu
* Ismo Rajaniemi – kuoron johto

## Arvostelut
* *[[Desibeli.net]]*: 
* *[[Helsingin Sanomat]]*: 
* *[[Mesta.net]]*: 
* *[[Noise.fi]]*: 
* *[[Rytmi (lehti)|Rytmi]]*: 
* *[[Soundi]]*: 

## Lähteet

## Aiheesta muualla
* Juntunen, Juho: CMX Isohaaran kuohuissa. *Soundi* 8/2002.
* Mättö, Ville: Pohjoisen jääräpäiden paluu. Unikankare.net 15.9.2002.
* Valkonen, Tero: Tuulilukko-analyysi. CMX:n kotisivut 2007.
*
Kenttä (videopeli)

**Kenttä** tai **taso** eli **mappi** (englanniksi mm. *level*, *map* tai *stage*) on videopelin osio, joka pitää läpäistä jotta pelaaja voi siirtyä seuraavaan osioon. Kentät läpäistään yleensä määrätyssä järjestyksessä. Esimerkiksi Visual novel -peleissä tarinan kappaleet, sotapeleissä tehtävät ja tappelupeleissä ottelut ovat pelin kenttiä tai tasoja. Kenttä voi tarkoittaa myös rajattua aluetta pelimaailmasta.

Tietokone- ja videopeleissä kenttä voi koostua tiukasti rajatusta alueesta (esimerkiksi *[[Counter Strike]]*) tai laajaasta ja vapaasti tutkittavasta, suuresta karttapohjasta (esimerkiksi *[[World of Warcraft]]*) tai jostain näiden välimuodosta. Kenttä voi koostua useista eri osista, esimerkiksi luonnosta, metsistä tai rakennuksista. Joissain peleissä kentän lopussa voi odottaa loppuvastus, jonka päihittämisen jälkeen kenttä on läpäisty.

Tavallisesti kenttä ladataan aina kokonaan muistiin ja vasta kentästä toiseen siirryttäessä syntyy uuden kentän lataamisesta johtuvaa odottamista.

Kenttäeditorit ovat työkaluja, joita käytetään kenttien rakentamiseen ja suunnitteluun.

## Lähteet
Natalia

**Natalia** tarkoittaa seuraavia asioita ja henkilöitä:

* Natalia, naisen nimi
* Natalia, lyhytikäinen tasavalta Etelä-Afrikassa
* Natalia, kaupunki Texasissa, Yhdysvalloissa
* Natalia, belgialainen laulaja
* Natalia, espanjalainen laulaja
* *[[Natalia (albumi)|Natalia]]*, Natalia Kukulskan albumi vuodelta 1986
* *[[Natalia (elokuva)|Natalia]]*, Matti Kassilan ohjaama elokuva vuodelta 1979
* ”Natalia”, Elvi Sinervon sanoittama ja Kaj Chydeniuksen säveltämä laulu.
* M/S Natalia, Helsingin edustalla liikennöivä vesibussi. Valmistunut vuonna 1964 hollantilaiselle Koppe-varustamolle nimellä Ied Glasius. 

## Lähteet
Lakeija

**Lakeijalla** tarkoitetaan sisäpalvelijaa, yleensä miespuolista. Lakeijan tyypillisiä tehtäviä on muun muassa ovenavaus vieraille, isäntänsä saattaminen ja juoksupoikatehtävät.

Hieman halventavasti lakeijaksi voidaan kutsua myös alaista tai kannattajaa, joka nöyristelee ja mielistelee ylemmässä asemassa olevaa henkilöä. Eräs kuuluisimpia näin kutsuttuja oli kenraalisotamarsalkka Wilhelm Keitel, Adolf Hitlerin uskollinen, mielistelevä apuri. Keiteliä kutsuttiinkin selän takana nimillä *Lakaitel* eli ”pikku lakeija” tai ”hovinarri”.

## Aiheesta muualla
Oikeusneuvosmies

**Oikeusneuvosmies** () oli Suomessa tuomarin virkanimike. 

## Raastuvanoikeuden tuomari

Suomen vanhoissa kaupungeissa oli ennen alioikeusuudistusta kussakin raastuvanoikeus, jonka jäsenet olivat keskiaikaisen perinteen mukaisilla raatimiehestä johdetuilla virkanimikkeillä. Oikeusneuvosmies oli lainoppinut raatimies, ja virkaan vaadittiin 1900-luvulla jo oikeustieteen tutkinto ja varatuomarin arvo.

Myös vanhojen kaupunkien maistraateissa oli oikeusneuvosmiehen virkoja.

Oikeusneuvosmiehet toimivat paitsi oikeudenistunnon jäseninä, myös ainakin suuremmissa oikeusistuimissa omien jaostojensa istunnoissa oikeuden puheenjohtajina.

Alioikeusuudistuksessa 1990-luvulla maaseudun kihlakunnanoikeudet ja vanhojen kaupunkien raastuvanoikeudet muutettiin kaikki käräjäoikeuksiksi. Oikeusneuvosmiehen viroissa olleet tuomarit siirrettiin pääsääntöisesti käräjätuomarin virkoihin.
Beechcraft 17

**Beechcraft 17** oli ensimmäinen yhdysvaltalaisen lentokonerakentaja Walter Beechin vuonna 1932 perustaman Beechcraft-tehtaan valmistama lentokonetyyppi. Kone oli umpiohjaamolla varustettu kaksitaso. Sarjavalmistus alkoi vuonna 1934. Beechcraft 17 -mallia rakennettiin kaikkiaan yhteensä 781 konetta vuoteen 1948 asti. Kone oli hyvin suosittu varsinkin Yhdysvaltojen armeijan yhteyskoneena.

## Rakenne
Beechcraft 17 oli sekarakenteinen nelipaikkainen kaksitasokone. Runko oli hitsattua teräsputkea puisin kaarin ja pituusjäykistein ja verhous pääasiassa kangasta. Aluksi tyypissä oli kiinteä laskuteline, joka muutettiin sisäänvedettäväksi. Vuonna 1937 kone varustettiin laskusiivekkeillä.

D17S-malli oli varustettu 9-sylinterisellä 420 hevosvoiman Pratt & Whitney Wasp Junior -tähtimoottorilla. B17L:n moottorina oli 7-sylinterinen 225 hevosvoiman ilmajäähdytteinen Jacobs L-4M -tähtimoottori.

## Käyttö Suomessa

Suomen ilmavoimissa oli käytössä kaksi Beechcraft 17 -konetta, toinen mallia B17L vuosina 1940–1945 tunnukseltaan BC-1 ja toinen mallia D17S vuosina 1951–1958 tunnukseltaan BC-2.

**BC-1**:n oli alun perin omistanut Etelä-Afrikassa asunut tanskalainen kapteeni Otto Thaning vuonna 1935. Tunnukseltaan ZS-BBC ollut kone tuhoutui Luandassa vuonna 1936, mutta sen moottori lähetettiin tehtaalle, jossa se asennettiin uuteen runkoon, joka sai saman tunnuksen. Tanskaan lennettyään Bröderne Dahls A/S luovutti koneen Suomen edustajalle Malmössä 19. helmikuuta 1940. Siirtolennolla koneen tunnus oli OH-BCI. Kone oli Ilmavoimien esikunnan yhteyskäytössä, kunnes se vaurioitui laskussa 27. tammikuuta 1945. Veljekset Karhumäki peruskorjasi koneen ja se sai siviilitunnuksen OH-PKA. Kone tuhoutui laskussa Kuorevedelle 3. joulukuuta 1947. Koneen lempinimenä oli Kalle-Kustaa.

**BC-2** oli vuonna 1944 Yhdysvaltojen ilmavoimille valmistettu D17S, sotilasversioltaan UC-43 Traveler. Veljekset Karhumäki osti koneen Norjasta vuonna 1949, ja seuraavana vuonna se sai tunnuksen OH-VKN. Ilmavoimat lensi koneella 700 tuntia vuoteen 1958 asti ja myi sen 25. huhtikuuta 1960. Koneen lempinimenä oli Piiska.

## Lähteet
*
Sollidenin linna

**Sollidenin linna** () sijaitsee Öölannin saarella, Itämeren rannikolla, Ruotsissa. Linna valmistui vuonna 1906, ja sen rakennutti kuningas Kustaa V:n puoliso, kuningatar Viktoria. Suunnittelusta vastasi arkkitehti Torben Grut. 

Nykyään Sollidenin linnan omistaa Ruotsin kuningas Kaarle XVI Kustaa, joka peri sen isoisänsä isän Kustaa V:n kuollessa vuonna 1950. Linna toimii kuninkaallisen perheen kesänviettopaikkana.

## Lähteet

## Aiheesta muualla

* Sollidenin linnan viralliset websivut
Pörssiromahdus

**Pörssiromahdus** on nopea ja usein ennakoimaton pörssikurssien lasku yhden tai useamman päivän aikana pörssissä. Pörssiromahduksen takana voivat olla taloudelliset olosuhteet, jotkin katastrofaaliset tapahtumat, tai osakemarkkinoiden spekulaatiot. Pörssiromahdus voi olla lyhyt ja väliaikainen (*flash crash*), tai se voi pitää osakkeiden arvot alhaalla pitkään. Kun pörssi romahtaa, osakkeiden omistajat joutuvat myymään osakkeitaan matalampaan hintaan kuin millä ne ostivat. Pörssiromahduksilla on vakavia vaikutuksia talouteen ja sijoittajien käyttäytymiseen.

## Pörssiromahduksia

* Tulppaanikuplan romahdus Alankomaissa 1600-luvulla.
* Vuoden 1929 pörssiromahdus Yhdysvalloissa lokakuussa 1929. Dow Jones -indeksi tipahti 50&nbsp;% ja seuraavina vuosina kaikkiaan 85&nbsp;%. Tästä seurasi 1930-luvun lama.
* Musta maanantai Yhdysvalloissa lokakuussa 1987.
* IT-kuplan romahdus Yhdysvalloissa 2000–2001.
* Vuosien 2007–2008 pörssiromahdus Yhdysvalloissa, johon liittyi pankkikriisi. Romahduksen välitön aiheuttaja oli elvytyslain hylkääminen Yhdysvaltain kongressissa, mutta pörssi oli ollut alamäessä jo toukokuussa, ja monet pankit olleet lyhytaikaisten korkeariskisten luottojen kanssa vaikeuksissa edellisenä vuonna.
* Maaliskuun 2020 pörssiromahdus Yhdysvalloissa, joka aiheutui hallituksen reaktioista koronaviruspandemiaan.

## Katso myös
* Taantuma
* Lama
* Luettelo lamoista ja taantumista

## Lähteet
Klik & Play

**Klik & Play**  on Clickteamin vuonna 1994 tekemä tietokoneohjelma, jolla voi tehdä pelejä. Se on Clickteamin ensimmäinen pelinteko-ohjelma. Ohjelma oli aluksi maksullinen, ja sen sai vain CD:ltä. Myöhemmin ohjelma on jäänyt alhaiseksi, ja isoveljiensä The Games Factoryn ja Multimedia Fusionin varjoon. Ohjelma on nykyään freewarea, ja sen saa ladattua Clickteamin kotisivulta. Uusin version on 1.02.
Click and Create

**Click & Create** (**CNC**) on Clickteamin vuonna 1996 tekemä pelinteko-ohjelma, joka on korjattu versio The Games Factorysta. CNC:ssä on muun muassa mahdollisuus hankkia uusia liitännäisiä. Multimediaa tällä saa aikaiseksi myös. CNC:llä voi tehdä muun muassa cd-soittimen tietokoneelle.

## Aiheesta muualla
* Clickteam - Click and Create
BK Häcken

**Bollklubben Häcken** on jalkapalloseura Göteborgista, Ruotsista. Kaudella 2019 seuran edustusjoukkue pelaa Ruotsin korkeimmalla sarjatasolla Allsvenskanissa.

Joukkueen perusti vuonna 1940 joukko poikia, jotka halusivat pelata jalkapalloa. Kausi 2016 on seurahistorian 16. kausi Allsvenskanissa. Keväällä 2016 Häcken voitti seurahistorian ensimmäisen suuren pokaalin voittamalla Ruotsin Cupin.

Joukkueen yleisöennätys on 19 205 katsojaa Ullevilla vuonna 1981 ottelussa Elfsborgia vastaan.

BK Häcken sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 211.

## Saavutuksia
* Ruotsin mestaruus: 2022
**hopeaa: 2012
* Ruotsin Cup: 2016, 2019, 2023 
**hopeaa: 1990

## Entisiä pelaajia
* Tobias Hysén
* Kim Källström
* Teddy Lučić
* Stig Tøfting

## Aiheesta muualla

* Virallinen sivu
* Supporterklubben Getingarna, virallinen kannattajien sivu
* Sektion G, kannattajien sivu
Elias Järvineva

**Elias Antero Järvineva** (syntyjään **Järvinen**, 2. marraskuuta 1921 Namibia – 17. maaliskuuta 2006) oli suomalainen lentokonesuunnittelija, jonka merkittävin työ oli toimiminen Valmet L-70 Vinka-koulukoneen pääsuunnittelijana.

Elias Järvineva syntyi Namibiassa eli entisessä Lounais-Afrikassa 1921, jossa hänen isänsä toimi lähetystyötä tekevänä rovastina. Järvineva pääsi ylioppilaaksi Kallion yhteiskoulusta vuonna 1940. Jatkosotaan hän osallistui Morane-hävittäjälentäjänä. Sotalentoja hänelle kertyi noin sata ennen kuin sotilaslentäjän ura päättyi haavoittumiseen vuonna 1944. Vuonna 1949 Järvineva valmistui erinomaisin arvosanoin Teknillisestä korkeakoulusta. Jatko-opintoina hän suoritti suomalaista DI-tutkintoa vastaavan Master of Science in Aeronautics-tutkinnon California Institute of Technologyssä (Caltech) vuonna 1952.

Työssään Elias Järvineva toimi Valmet Lentokonetehtaan suunnitteluinsinöörinä vuodet 1948–1962 ja  Ilmavoimien teknillisenä tarkastajana ilmavoimien esikunnassa 1963–1970. Tänä aikana hän oli mm. aloittamassa uudelleen koelentotoimintaa Ilmavoimissa. Tehtävissään hän yleni insinöörieverstiksi. Vuonna 1970 hän palasi Valmetille osastopäälliköksi toimien Ilmailun Kehittämisohjelman (IKO) johtajana ja samalla Valmetin Leko-70 eli L-70-koulukoneen, sarjakoneena Vinka, pääsuunnittelijana. Valmet ei ollut suunnitellut omaa lentokonetta sitten Valmet Tuuli III -koneen, jonka ensilento oli vuonna 1957. Elia Järvineva oli ollut myös tämän koneen pääsuunnittelija. Vinka sarjan jälkeen hän johti vielä ennen eläkkeelle jäämistään Turbo-Vinha- eli nimenmuutoksen jälkeen Redigo-potkuriturbiinikoneen suunnittelutyötä.  
 
## Teoksia
* *Vertaileva tutkimus reaktio- ja potkurilentokoneiden suorituskyvystä eri lentotiloissa*, prof. Ylinen, 1949. Diplomityö.
* *Otteita koelentoinsinöörin käsikirjasta*, 1952
* *Reaktiolentämisen yleispiirteitä*
* *Lentokoneen ja ohjuksen rakenneoppi*
* *Suomen lentokoneteollisuuden vaiheita*

## Lähteet

## Aiheesta muualla
*
Tahvo

**Tahvo** on suomalainen miehen etunimi.

Tahvo itäsuomalainen muoto kreikkalaisesta nimestä *Stefanos*, joka merkitsee 'kruunua', 'seppelettä'.

Tahvo on ollut yleinen puhuttelumuoto ja sitä on alettu antaa ristimänimenä 1870-luvulta alkaen. Almanakassa Tahvo on ollut vuodesta 1950 lähtien.

Digi- ja väestötietoviraston tietojen mukaan nimen Tahvo on 1900-luvun alusta vuoden 2019 loppuun mennessä saanut 640 henkilöä.

## Tunnettuja Tahvoja
*Tahvo Hiekkaranta, kansanedustaja (SDP)
*Tahvo Jaatinen, maanviljelijä ja valtiopäivämies
*Tahvo Kaila, kirjailija
*Tahvo Kruus, kansanedustaja (Suomalainen puolue)
*Tahvo Könönen, päätoimittaja ja kunnallispoliitikko
*Tahvo Luosto, kieli- ja kansatieteilijä
*Tahvo Putkonen, viimeinen Suomessa rauhan aikana kuolemantuomion saanut ja mestattu rikollinen
*Tahvo Riihelä, kansanedustaja (nuorsuomalainen)
*Tahvo Ruotsalainen, sosiaalidemokraattinen poliitikko ja kustannusyhtiön toimitusjohtaja
*Tahvo Rönkkö, maatalousministeri 1961-1962

## Kuvitteellisia Tahvoja
* Tahvo Kenonen, hahmo Maiju Lassilan romaanissa *[[Tulitikkuja lainaamassa]]*, räätäli
* Tahvo Luupää, yksi *[[Luupäät]]*-sarjakuvan päähenkilöistä
* Tahvo Pöllöpeili, *Till Eulenspiegel*, saksalaisten kansantarinoiden hahmo
* Tahvo Soranen, animaatiohahmo sarjassa *[[Kiviset ja Soraset]]*, Retu Kivisen paras kaveri

## Lähteet
* 

### Viitteet
Rashied Ali

**Rashied Ali** alkuaan **Robert Patterson** (1. heinäkuuta 1935 Philadelphia, Pennsylvania, Yhdysvallat – 12. elokuuta 2009) oli yhdysvaltalainen jazzmuusikko, jonka pääinstrumentti oli rummut. Hän oli John Coltranen viimeisten elinvuosien yhtyeen rumpalina. Myös Alin veli Muhammad Ali oli rumpali, joka soitti muun muassa Albert Aylerin yhtyeessä. Coltranen kuoleman jälkeen Rashied Ali levytti muun muassa Pharoah Sandersin, Alice Coltranen ja James Blood Ulmerin kanssa.

Ali perusti myös lyhytikäisen Purple Trap -yhtyeen japanilaisen kitaristin Keiji Hainon ja basisti Bill Laswellin kanssa. Yhtyeen levy *Decided...Already the Motionless Heart of Tranquility, Tangling the Prayer Called ”I”* julkaistiin maaliskuussa 1999. Viimeiset Alin levyt on julkaistu Blue Music Group -levy-yhtiöllä.
Edward Wegelius

**Edward Albert Wegelius** (30. tammikuuta 1903 Moskova – 6. toukokuuta 1993 Helsinki) oli suomalainen lentokoneinsinööri ja VTT:n ylijohtaja vuosina 1948–1970.

Wegelius kirjoitti ylioppilaaksi Helsingissä Brobergska samskolanissa vuonna 1922. Hän valmistui diplomi-insinööriksi ranskalaisesta École Nationale Supérieure de l'Aéronautique'sta vuonna 1929. Hän väitteli tekniikan tohtoriksi TKK:ssa vuonna 1944. 

Hän toimi Valtion Lentokonetehtaan materiaalikoelaitoksen johtajana 1929–39. Hän osallistui merkittävällä panoksella ns. kolupuun kehittämiseen. Kolupuuta eli koivuvaneriviilupuuta käytettiin sodan aikana korvaamaan vaikeasti hankittavia metallipotkureita. Hän toimi Valtion Lentokonetehtaan pääkonstruktöörinä 1940–44. Hän oli päävastuussa VL Myrskyn kehitystyössä ja vaikutti myös VL Humun kehityksen aloitukseen. Molemmissa ideana oli raaka-aineomavaraisuus eli puinen siipi. Molemmissa ajauduttiin lentokoneen paino-ongelmiin ja niihin tehtiin metallirakennemaisia painonsäästöratkaisuja, jotka johtivat Myrskyn heikkoon lujuuteen ja eräällä tavalla koko Valtion lentokonetehtaan maineen menetykseen kyvyssä tehdä lentokoneita. 

Wegelius on myös luonut saranasuksen - uuden hiihtokeksinnön. Lentokonerakennetekniikkaa käyttäen asennettiin koivusukseen sarana, joka sallii suksen taittumisen kahtia. VL-saranasuksi mahtuu tavallista suksea huomattavasti pienempiin tiloihin esimerkiksi lennoilla ja matkoilla. Oikaistuna se on aivan tavallinen suksi. Sen sarana on suksen lujin kohta. VL-saranasuksia valmisti mm. Karhu.

1945 Wegelius siirtyi VTT:n Metalliteknisen laboratorion johtajaksi, jossa hän toimi vuoteen 1974 asti. Hän toimi VTT:n ylijohtajana vuodet 1948–68 ja pääjohtajana 1968–70, jolloin hän siirtyi eläkkeelle. 

Sotilasarvoltaan hän oli insinöörikapteeni.

Wegelius toimi myös Suomen ilmailuliiton puheenjohtajana ja oli vuonna 1970 FAI:n puheenjohtaja. Hän toimi myös ISO International Organization for Standardization puheenjohtajana, ja monissa muissa tehtävissä Suomen tekniikan edistämisen parissa.

## Lähteet
* 

### Viitteet

## Aiheesta muualla
*
*Edward Wegelius Uppslagsverket Finlandissa 
*Timo Siukonen : Suomalainen saranasuksi puuviilutekniikan sovelluksena. Edward Wegeliuksen keksinnöt ovat osa ilmailuhistoriaa, Tekniikan Waiheita 2/2016
Lise Myhre

**Lise Myhre** (s. 1. marraskuuta 1975) on norjalainen sarjakuvapiirtäjä. Hänen tunnetuin luomuksensa on Nemi. 

Myhre työskenteli aikaisemmin muun muassa baarityöntekijänä. 1990-luvun puolivälissä hän kuitenkin alkoi piirtää sarjakuvia. Hänen suosikkinsa on Aarne Ankka -sarjakuva. Myhre piirsi vuonna 1996 Anne Ankan vastineeksi Aarne Ankalle Charlie Christensenin lopetettua sarjakuvan.

Nemi syntyi vuonna 1997 ja oli ensimmäinen Myhren piirtämä ihmishahmo. Nemi-strippien perusteella Myhre sai työharjoittelupaikan lehdestä.

Myhre on myös eläinoikeusaktivisti ja Alice Cooperin fani. Hän kuuntelee aina musiikkia tehdessään töitä. Lise Myhre on naimisissa entisen Dimmu Borgir -basistin ICS Vortexin kanssa ja heillä on vuonna 2007 syntynyt poika.

## Lähteet

## Aiheesta muualla
* Is.fi: Lise Myhren loi 21 vuotta sitten huippusuositun sarjakuvan, jonka gootti päähenkilö tupakoi ja viihtyy baareissa – näin syntyi Nemi
Albert Ayler

**Albert Ayler** (13. heinäkuuta 1936 Cleveland, Ohio – marraskuu 1970 New York) oli yhdysvaltalainen jazzmuusikko ja -säveltäjä, jonka pääinstrumentti oli saksofoni. Ayler oli 1960-luvun free jazz -tyylisuunnan keskeisiä vaikuttajia, jonka musiikissa  keskeisin ominaisuus oli harmonian tai melodian sijaan äänenväri ja joka kehitti edelleen John Coltranen ja Ornette Colemanin kokeiluja tällä saralla. Aylerin vuosien 1965 ja 1966 levytykset kuten *Spirits Rejoice* ja *Truth is Marching In* käyttivät perinteisen Pelastusarmeijan soittokunnan vaskipuhallinsoundia ja niissä käytettiin yksinkertaisia marssinomaisia teemoja, jotka vuorottelivat yhtyeen ryhmäimprovisaatioiden kanssa.Hänen sävellyksensä ghosts sanotaan olevan ruotsalainen kansanlaulu.

Ayler luultavasti teki itsemurhan, ja hänet löydettiin New Yorkin East Riveristä 25. marraskuuta 1970.

## Lähteet
Liettuan koripalloliiga

**Liettuan koripalloliiga** (*Lietuvos Krepšinio Lyga*) on Liettuan miesten koripallon korkein sarjataso. Ainoastaan kaksi joukkuetta on pystynyt mestaruuteen: Lietuvos Rytas on voittanut mestaruuden viidesti ja Žalgiris Kaunas peräti 19 kertaa.

## Joukkueet kaudella 2025–2026

## Ulkomaalaisrajoitukset
Kussakin joukkueessa saa olla korkeintaan neljä ulkomaalaista pelaajaa. Rajoitukset eivät kuitenkaan koske virolaisia ja latvialaisia pelaajia.

## Mestarit

## Aiheesta muualla
*Virallinen kotisivu